**UZŅĒMUMA LĪGUMS**

par logu nomaiņu Daugavpils pilsētas domes ēkās

Daugavpilī, 2014.gada 11.augustā

**Daugavpils pilsētas dome**, reģ.Nr.90000077325, juridiskā adrese: K.Valdemāra iela 1, Daugavpils, (turpmāk – Pasūtītājs), Domes izplddirektora **Andreja Kursīša** personā, kurš rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.¹ punktu, no vienas puses, un

**SIA „GLASKEK LV”**, reģ.Nr 41503063028, juridiskā adrese: Imantas iela 23-1, Daugavpils (turpmāk – Būvuzņēmējs), valdes priekšsēdētājas **Ineses Kursītes** personā, kura rīkojas saskaņā ar Statūtiem ar tiesībām pārstāvēt kapitālsabiedrību atsevišķi, no otras puses, bet abi kopā – “Puses „vai “Līdzēji”,

pamatojoties uz Iepirkuma komisijas 2014.gada 7.augusta lēmumu iepirkuma “Remontdarbi Daugavpils pilsētas domei piederošajās ēkās”, identifikācijas numurs DPD 2014/37 B.DAĻĀ: „Logu un durvju nomaiņa Daugavpils pilsētas domei piederošās ēkās” (turpmāk – Iepirkums), noslēdza savā starpā šāda satura līgumu (turpmāk – Līgums):

**I. Līguma priekšmets**

* 1. Pasūtītājs uzdod un Būvuzņēmējs par samaksu uzņemas Līgumā noteiktajā kārtībā, termiņos un pienācīgā kvalitātē, ievērojot normatīvo aktu un Iepirkuma dokumentācijas prasības, veikt **logu un durvju nomaiņu Daugavpils pilsētas domei piederošajās ēkās** (turpmāk – Darbi), saskaņā ar Būvuzņēmēja sagatavoto lokālo tāmi un darbu izpildes grafiku (pielikumā).
  2. Darbi tiks veikti K.Valdemāra ielā 1, Daugavpilī (kabinetā Nr.1 - 5.gb.) un K.Valdemāra ielā 13, Daugavpilī (pirmajā stāvā logi – 4.gb. un durvis - 1.gb.; otrajā stāvā logi kabinetos Nr.202, 203, 205, 206 – 7.gb.) (turpmāk – Objekts).
  3. Darbi sevī ietver visus Līgumā un lokālajā tāmē noteiktos nepieciešamos demontāžas darbus, būvniecības vadību un organizēšanu, būvniecībai nepieciešamās tehnikas, instrumentu piegādi, būvgružu novākšanu un utilizāciju, izpilddokumentācijas sagatavošanu un citas darbības, kuras izriet no šī līguma un normatīvo aktu prasībām.
  4. Būvuzņēmējs apliecina, ka ir pienācīgi iepazinies ar Objektu, veicamā darba apjomu un citu ar darbu izpildi saistīto informāciju.

**II. Darbu apjoms un izpildes termiņi**

1. Būvuzņēmējs organizē un nodrošina darbu veikšanu ievērojot iepriekš noteiktu grafiku un apņemas pabeigt visus darbus **45 (četrdemit piecu) kalendāro dienu laikā** no pieņemšanas-nodošanas akta par objekta nodošanu remonta darbu veikšanai parakstīšanas dienas.
2. Būvuzņēmējam ir pienākums uzsākt Objektā darbus ne vēlāk kā **1 (pirmajā) darba dienā** no pieņemšanas-nodošanas akta par objekta nodošanu remonta darbu veikšanai parakstīšanas dienas.
3. Būvuzņēmējs pirms darbu uzsākšanas ieceļ sertificētu atbildīgo darbu vadītāju. Atbildīgais darbu vadītājs veic Latvijas būvnormatīvos noteiktās funkcijas.
4. Pēc Līguma ietvaros paredzēto darbu pabeigšanas Būvuzņēmējs veic izpildīto darbu, kā arī visas ar to saistītās dokumentācijas nodošanu Pasūtītājam saskaņā ar šī Līguma noteikumiem un Latvijas būvnormatīviem.

**III. Būvuzņēmēja pienākumi**

* 1. Veikt darbus kvalitatīvi, ievērojot Līgumā un Iepirkuma dokumentācijā minētās prasības un lokālajā tāmē norādītos darbu apjomus.
  2. Remontdarbus pēc iespējas veikt ārpus domes darba laika – ne agrāk kā no plkst 15.00.
  3. Sagatavot darbu veikšanai nepieciešamo tehnisko dokumentāciju.
  4. Atbildēt par Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu šajā Līgumā paredzēto darbu veikšanas gaitā.
  5. Veikt darbus ar savu (īpašumā vai lietošanā esošu) aprīkojumu, materiāliem vai citiem nepieciešamajiem tehniskajiem līdzekļiem un instrumentiem.
  6. Par saviem līdzekļiem piegādāt darbam nepieciešamos materiālus, konstrukcijas un iekārtas.
  7. Darbus izpildīt ar Latvijā sertificētiem un kvalitatīviem materiāliem.
  8. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām.
  9. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību.
  10. Noteikt atbildīgo personu par darba aizsardzību un ugunsdrošību Objektā.
  11. Nodrošināt Objektā strādājošos ar nepieciešamajiem darba aizsardzības un ugunsdrošības līdzekļiem.
  12. Segt Pasūtītājam ar darbu izpildi saistītos izdevumus (elektroenerģija, ūdens, kanalizācija telekomunikāciju pakalpojumi u.tml.), ja tādi rodas darbu izpildes laikā.
  13. Nodrošināt darba laikā Pasūtītājam brīvu un drošu piekļūšanu Objektam.
  14. Nodrošināt tīrību Objektā.
  15. Nodrošināt regulāru būvgružu izvešanu no Objekta uz sava rēķina.
  16. Nekavējoties rakstveidā informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi.
  17. Savlaicīgi brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
  18. Pildīt visus citus no šī Līguma un normatīvajiem aktiem izrietošos Būvuzņēmēja pienākumus.

**IV. Pasūtītāja pienākumi**

4.1. Norēķināties ar Būvuzņēmēju par kvalitatīvi izpildītiem darbiem Līgumā noteiktajā kārtībā.

4.2. Nodrošināt Būvuzņēmējam brīvu un netraucētu piekļuvi Objektam.

4.3. Nodrošināt iespēju pieslēgties nepieciešamajām komunikācijām: elektrība, ūdens u.c.

4.4. Norīkot par līguma izpildi atbildīgo personu (12.7.2. apakšpunkts).

**V. Maksāšanas noteikumi**

5.1. Līguma summa bez pievienotās vērtības nodokļa (turpmāk – PVN) par darbu veikšanu sastāda **5359,65 EUR (pieci tūkstoši trīs simti piecdesmit deviņi EUR un 65 centi)** bez pievienotās vērtības nodokļa.

5.2. Atbilstoši Pievienotās vērtības nodokļa likuma 142.panta otrajai daļai, PVN, kas sastāda **1125,53** **EUR** **(viens tūkstotis viens simts divdesmit pieci EUR un 53 centi)**, valsts budžetā maksā Pasūtītājs.

5.3. Līguma summa ietver samaksu par šī Līguma ietvaros paredzēto Būvuzņēmēja saistību izpildi – darbu, materiāliem, mehānismu izmaksām, iekārtu izmaksām un visiem citiem izdevumiem, kas minēti līguma 1.2.punktā un tāmē.

5.4. Apmaksa par darbu izpildi tiks veikta par faktiski izpildītiem darbiem. Apmaksa tiks veikta **30 (trīsdesmit)** kalendāro dienu laikā pēc darbu nodošanas – pieņemšanas akta parakstīšanas, pamatojoties uz Būvuzņēmēja izsniegtu rēķinu.

5.4. Iespējamais sadārdzinājums Līguma realizācijas laikā netiks papildus apmaksāts.

**VI. Darbu nodošana Pasūtītājam**

6.1. **Piecu darba dienu laikā** pēc darbu pieņemšanas – nodošanas akta saņemšanas Pasūtītājs pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.

6.2. Pasūtītājam ir tiesības atteikties no darbu pieņemšanas, ja darbu pieņemšanas procesā tiek konstatēti kvalitātes trūkumi, paveikto darbu neatbilstība šī Līguma noteikumiem vai Latvijas Republikas normatīvajiem aktiem. Pēc attiecīgo trūkumu novēršanas Būvuzņēmējs atkārtoti veic darbu nodošanu Pasūtītājam. Pasūtītājs 10 (desmit) darba dienu laikā pēc akta par izpildītajiem darbiem saņemšanas pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.

6.3. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Būvuzņēmēja vainas, nolaidības vai neuzmanības dēļ. Šādā gadījumā ekspertīzes izdevumus sedz Būvuzņēmējs.

**VII. Garantijas**

* 1. Būvuzņēmējs garantē izpildīto darbu kvalitāti un atbilstību šī Līguma noteikumiem un Latvijas Republikas normatīvajiem aktiem.
  2. Būvuzņēmēja izpildīto darbu garantijas termiņš ir **pieci kalendārie gadi** skaitot no darbu pieņemšanas – nodošanas akta parakstīšanas.
  3. Garantijas termiņā konstatētos defektus un citus trūkumus Būvuzņēmējs apņemas novērst saviem spēkiem un par saviem līdzekļiem. Defektu un trūkumu novēršanas termiņš un apjoms tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu un apjomu Būvuzņēmējam ir obligāts. Ekspertīze tiek veikta uz Būvuzņēmēja rēķina. Ja Būvuzņēmējs nokavē savstarpēji nolīgto vai ekspertīzes noteikto defektu novēršanas termiņu, tad par šo nokavējumu iestājas sankcijas, kādas šajā līgumā paredzētas par saistību izpildes nokavējumu.
  4. Ja Būvuzņēmējs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Būvuzņēmēja rēķina uzdot trešajai personai.
  5. Būvuzņēmējs nodrošina, ka tā iegādāto materiālu ražotāju un pārdevēju garantijas tiek nodotas Pasūtītājam.

**VIII. Atbildība**

* 1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
  2. Būvuzņēmējs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Būvuzņēmējam veicot šajā Līgumā paredzētos darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
  3. Līdzēji ir savstarpēji atbildīgi par sniegto ziņu patiesumu un pilnību.
  4. Būvuzņēmējs garantē, ka pašlaik pret Būvuzņēmēju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi tiesas procesi, kas varētu (ja netiek pierādīts pretējais) būtiski nelabvēlīgi ietekmēt Būvuzņēmēja finansiālo stāvokli vai Būvuzņēmēju spēju izpildīt jebkādas viņa saistības sakarā ar šo Līgumu.

**IX. Sankcijas**

* 1. Ja Būvuzņēmējs neuzsāk darbus noteiktajā termiņā, saskaņā ar Līguma 2.2. punktu, tad veicot galīgo norēķinu no Būvuzņēmējam izmaksājamās summas ietur līgumsodu 0,05% apmērā no Līguma summas par katru nokavēto dienu.
  2. Ja Būvuzņēmējs nokavē darbu izpildes galīgo termiņu, Pasūtītājs, veicot galīgo norēķinu, no Būvuzņēmējam izmaksājamās summas ietur līgumsodu 0,5% apmērā no Līguma summas par katru nokavēto dienu, bet ne vairāk kā 10% no tās.
  3. Ja Pasūtītājs kavē šī līguma V.nodaļā noteiktos maksājumus, tas maksā Būvuzņēmējam līgumsodu 0,5 % apmērā no neveiktās maksājuma summas par katru nokavēto dienu, bet ne vairāk kā 10% no tās.

**X. Nepārvarama vara**

* 1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Par nepārvaramas varas apstākļu esamību pusei, kurai šie apstākļi radušies, jāapstiprina un jāpierāda ar LR Rūpniecības un tirdzniecības kameras apstiprinātu izziņu par šādu apstākļu esamību.
  2. Ja iestājas nepārvaramas varas apstākļi, Līdzējam ir pienākums nekavējoties mutiski informēt Līguma XII. nodaļā norādīto otra Līdzēja atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
  3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par vienu mēnesi. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem darbiem.
  4. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.

**XI. Līguma laušana un darbu pārtraukšana**

* 1. Pasūtītājs ir tiesīgs vienpusēji izbeigt šo Līgumu, paziņojot par to Būvuzņēmējam rakstveidā 5 (piecas) kalendārās dienas iepriekš šādos gadījumos:

11.1.1. ja Būvuzņēmējs nokavē darbu uzsākšanas termiņu vairāk kā par 10 (desmit) dienām. Līgums tomēr netiek izbeigts, ja Būvuzņēmējs pierāda, ka nav vainojams pie darbu neuzsākšanas noteiktajā termiņā;

* + 1. ja Būvuzņēmējs pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;

11.1.3. ja pēc Pasūtītāja pieprasījuma neatkarīga ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Būvuzņēmējs darbus veic nekvalitatīvi vai neatbilstoši Latvijas būvnormatīviem, kas būtiski varētu ietekmēt Objekta tālāko ekspluatāciju;

* + 1. pret Būvuzņēmēju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;

11.1.5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvuzņēmēja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.

11.2. Būvuzņēmējam ir pienākums pārtraukt darbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Būvuzņēmējam par līdz paziņojuma saņemšanas dienai Objektā izpildītajiem darbiem, izmantotajiem materiāliem un piegādātajām iekārtām. Pēc darbu pārtraukšanas, Būvuzņēmējam jāatstāj Objekts 7 (septiņu) kalendāro dienu laikā, aizvācot savas mantas, instrumentus, izvedot būvgružus un atstājot Objektu sakārtotā vidē.

**XII. Nobeiguma noteikumi**

12.1. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.

12.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

12.3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.

12.4. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.

12.5. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.

12.6. Līgums ir sastādīts uz 5 lapām ar lokālo tāmi, darbu izpildes grafiju un plāna shēmu pielikumā, latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.

12.7. Par līguma izpildi saistīto jautājumu atbildīgās personas:

12.7.1. No Pasūtītāja puses: Pilsētas apbūves galvenais būvinženieris **Viktors Nikolajevs**, tālr.: 65476062; mob.tālr.: 29441553, e-pasts: [viktors.nikolajevs@daugavpils.lv](mailto:viktors.nikolajevs@daugavpils.lv);

12.7.2. No Būvuzņēmēja puses: būvdarbu vadītāja **Irina Elksniņa**, tālr.28674530.

Pielikumā: 1. Lokālā tāme;

2. Darbu izpildes grafiks;

**XIII. Līdzēju juridiskās adreses, rekvizīti un paraksti**

|  |  |
| --- | --- |
| PASŪTĪTĀJS:  **Daugavpils pilsētas dome**  reģ. Nr. 90000077325  K.Valdemāra iela 1, Daugavpils, LV - 5401  A/S SWEDBANK, kods:HABALV22  Konts LV69HABA 0001402041250  Tālr. 654 04338, Fakss 654 21941  Domes izpilddirektors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Kursītis | BŪVUZŅĒMĒJS:  **SIA „GLASKEK LV”**  reģ.Nr.41503063028  Imantas iela 23 – 1, Daugavpils, LV -5401  AS DNB Banka, kods: RIKOLV2X  Konts LV43RIKO0002013294277  Valdes priekšsēdētāja  \_\_\_\_\_\_\_\_\_\_\_\_\_\_\_\_\_\_\_\_\_\_\_ I.Kursīte |